Maryon Eilertsen

Maryon Winther Eilertsen (født 9. januar 1950 i Svolvær, død 24. januar 2015 i Tromsø) var en norsk skuespiller. Hun hadde skuespillerutdannelse fra Statens teaterskole (1970–1974), og arbeidet siden 1977 hovedsakelig hos Hålogaland Teater i Tromsø, med unntak av to år som frilansskuespiller i Oslo (1984–1986) og to år som teatersjef ved Haugesund Teater (1993–1995). Hun hadde stor suksess med forestillingen Mamma Heks, som ble satt opp over 200 ganger tidlig på 1980-tallet, og ble satt opp igjen i 2014 som feiring av hennes 40-årsjubileum som skuespiller. I tillegg til sine teaterroller hadde Eilertsen også flere film- og TV-roller, blant annet i Himmelblå i 2008 og Permafrost i 2014.

Eilertsen døde 24. januar 2015 av komplikasjoner etter en hjerteoperasjon. 5. mars 2015 vant hun posthumt Kanonprisen for beste birolle for sin rolle i Permafrost.

 Filmografi 
 År Film/TV-serie Rolle 1974 Bobbys krig «Stuepike» 1976 Vårnatt «Sissel» 1977 Karjolsteinen «Lillian» 1985 Noe helt annet «Munnbjørn»  Vill, Villere, Villaveien (TV-serie) Mor i «Badefamilien» 2007 Brekk (kortfilm) «Gerd» 2008 Himmelblå (TV-serie, én episode) «Ordfører» 2011 Zakariassen må dø (kortfilm) «Jenny» 2014 Permafrost «Randi Guri»

 Referanser 

 Eksterne lenker 


Kategori:Norske skuespillere
Kategori:Norske teatersjefer
Kategori:Vinnere av Kanonprisen